internet vaartha 723 Views
కేబినెట్‌ పరిశీలనకు ఆర్థికశాఖ నోట్‌
న్యూఢిల్లీ : బ్యాంకులకు రావాల్సిన రానిబాకీలు, మొండిబకాయిలను వసూలు చేసేందుకు సర్ఫేసీ చట్టం ఉపయోగించి ముక్కు పిండి వసూలుచేయాలని భావించిన కేంద్ర ప్రభు త్వం ఇందుకు సంబంధించి చట్టంలో అవసరమైన సవరణలు తెచ్చింది. ఇందుకోసం ఒక ముసా యిదా నివేదిక తయారుచేసికేబినెట్‌కు పంపిం చింది. కావాలని బకాయిలు ఎగవేసిన వారి నుంచి ఖచ్చితంగా వసూలుచేసేందుకు వీలుగా సర్ఫేసీ చట్టానికి సవరణలు ప్రతిపాదించింది. ఆర్థికసేవల విభాగం ఈ నోట్‌ను రూపొం దించింది. ఇప్పటికే అంతర్‌మంత్రిత్వశాఖల సంప్రదింపులకు వెళ్లింది. సెక్యూరిటైజేషన్‌, రికన్‌స్ట్రక్షన్‌ ఆఫ్‌ ఫైనాన్షియల్‌ అసెట్స్‌ అండ్‌ ఎన్‌ఫోర్స్‌మెంట్‌ సెక్యూరిటీ ఇంట్రెస్ట్‌ (సర్ఫేసీ), డెట్‌ రికవరీ ట్రిబ్యునల్‌ చట్టాలను కూడా సవరించాల్సిన అవసరాన్ని ఆర్థికమంత్రిత్వ శాఖ సూచిం చింది. ఈ సవరణలు అన్నింటిని బిల్లుల రూపంలో వచ్చే వారం పార్లమెంటులో ప్రవేశపెట్టనున్నారు. ప్రస్తుతం బ్యాంకింగ్‌ వ్యవస్థలో సమస్యాత్మక బాకీలు ఇంచుమించు రూ.8లక్షల కోట్లకుపైబడి ఉన్నాయి. పునర్‌వ్యవస్థీకరించిన రుణాలు, నిరర్ధక ఆస్తు లు రెండూ కూడా అలాగే ఉన్నాయి. సర్ఫేసీ చట్టాలు బ్యాంకులు ఎన్‌పిఎలను సత్వరమే రికవరీ చేసుకునే ఆస్కారం కల్పిస్తున్నాయి. కోర్టుల జోక్యంలేకుండానే బ్యాంకులు వసూలుచేసు కునే అధికారాలు సంక్రమిస్తున్నాయి. డిఆర్‌టి పరంగా తన విధివిధానాలను ఆన్‌లైన్‌లోనే నిర్వహిస్తుంది. డిఆర్‌టి ఇకపై దేశంలో మొట్టమొదటి ఆన్‌లైన్‌ కోర్టుగా మారుతోంది. డిఆర్‌టి కి చేస్తున్న మార్పులవల్ల రుణదాతలకు మరింత భద్రత కలుగుతుందన్నారు. జైట్లీ ఇటీవలే కేంద్ర బడ్జెట్‌లో సర్ఫేసీ చట్టానికి సవరణలు చేయాల్సి ఉందని, అలాగే స్థిరాస్థి పునర్‌వ్యవస్థీకరణ కమిటీని కూడా ఏర్పాటుచేసి ఇన్వెస్టర్ల కు రక్షణ కల్పించే బాద్యత కూడా అమలవుతుందన్నారు. డిఆర్‌టిని మరింత పటిష్టంచేస్తామని ప్రస్తుత మౌలికవనరులను పెంచి కంప్యూటరీకరణ పూర్తి చేస్తామని కోర్టుకేసులను సత్వరమే విచారణ పూర్త యే విధంగా ఆధునీకరిస్తున్నట్లు జైట్లీ వివరించారు.